**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2021 M. balandžio 29 D. SPRENDIMO NR. B1-118 „DĖL SAVIVALDYBės turto išnuomojimo viešojo konkurso būdu“ PAKEITIMO**

2022 m. spalio    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į uždarosios akcinės bendrovės „Livritus“ 2022 m. rugsėjo 20 d. prašymą,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2021 m. balandžio 29 d. sprendimą Nr. B1-118 „Dėl savivaldybės turto išnuomojimo viešojo konkurso būdu“:

1. Pakeisti 2.1 papunktį ir jį išdėstyti taip:

 „2.1. ne vėliau kaip iki 2024 m. birželio 2 d., vykdant teisės aktų nuostatas, parengti kalnų slidinėjimo pakėlėjo rekonstrukcijos projektą ir gauti statybą leidžiantį dokumentą, kalnų slidinėjimo pakėlėją rekonstruoti, įrengti slidinėjimo veiklai būtiną infrastruktūrą, apšvietimą, apsaugos atitvarus, mobilius biotualetus ir kita (toliau – slidinėjimo infrastruktūra). Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu;“.

1. Pakeisti 2.3 papunktį ir jį išdėstyti taip:

 „2.3. bendra investicijų vertė slidinėjimo infrastruktūros įrengimui turi sudaryti ne mažiau kaip 100 000 (šimtą tūkstančių) Eur. Investicijų vertė apskaičiuojama remiantis Lietuvos Respublikos investicijų įstatymo 12 straipsnio 2 dalies 7 punkte ir 13 straipsnio 1 dalies 6 punkte nustatytais minimaliais reikalavimais investuotojams;“.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras